jkorsvik/nowiki_second_scrape_merged huggingface dataset:
Sebragås

Sebragås eller Magellangås  (Chloephaga picta) er et søramerikansk medlem av  andefamilien Anatidae.
Hannfugler har hvitt hode og bryst, mens hunnene er brune med svart-stripete vinger og gule føtter og kan forveksles med brunhodegås. Fuglene blir 60–72 cm lange og veier 2,7–3,2 kilo. De forekommer på åpne gressletter.
Underarten Chloephaga picta leucoptera (engelsk: Upland Goose) er endemisk på Falklandsøyene med en populasjon på om lag 60 000 hekkende par.


== Referanser ==


== Eksterne lenker ==
(en) Sebragås – oversikt og omtale av artene i WORMS-databasen 
(en) Sebragås i Encyclopedia of Life 
(en) Sebragås i Global Biodiversity Information Facility 
(no) Sebragås hos Artsdatabanken 
(en) Sebragås hos Fossilworks 
(en) Sebragås hos ITIS 
(en) Sebragås hos NCBI 
(en) Kategori:Chloephaga picta – bilder, video eller lyd på Wikimedia Commons 
(en) Chloephaga picta – galleri av bilder, video eller lyd på Wikimedia Commons 
Chloephaga picta – detaljert informasjon på Wikispecies
Maskeblomstfamilien (roman)

Maskeblomstfamilien er en roman fra 2003 av Lars Saabye Christensen. Den ble filmatisert i 2009 med Maria Bonnevie i den kvinnelige hovedrollen. Den ble regissert av Petter Næss.


== Handling ==
Maskeblomstfamilien handler om Adrian, en som sliter med å være annerledes. Han sliter på det sosiale plan og blir tidlig satt på prøvelser ettersom hans far begår selvmord mens Adrian bare er 12 år gammel. Han får etter hvert ansvaret for moren som innesluttet lukker seg inne og forsvinner med sine egne problemer, så Adrians tante blir en ny støttespiller i familien etter at hun får ansvaret for Adrian. Det viser seg at oppgaven ikke blir så lett for tanten; Adrian er ikke som alle andre og har behov for å tøye grenser og teste tillitsbånd. Han går gjennom mange prøvelser i livet som former han på sin egen, ikke nødvendigvis beste måte. Vedkommende har også vanskeligheter med diagnosen sin.
Adrian ender med å drepe nabojenta Emilie, som er det nærmeste venn Adrian kommer. Romanen ender med at Adrian melder seg selv inn til politiet.
The Snapper (film)

The Snapper er en irsk TV-film fra 1993, regissert av Stephen Frears med Tina Kellegher og Colm Meaney. Filmen handler om Rabbitte-familien og deres indre opplevelser og problemer. Filmen er basert på Roddy Doyles bok The Snapper, som er den andre i hans trilogi kalt The Barrytown Trilogy. De andre bøkene er også filmatisert (se: The Commitments og The Van – en pølsevogn til besvær).


== Handling ==
En ung Sharon Curley blir gravid, men nekter å fortelle noen hvem barnets faren var. Hun bestemmer seg for å beholde babyen og familien hennes, hver på sin måte, bestemmer seg til slutt for å forsørge henne. Etter en vill natt på puben, oppdager den tyve år gamle Sharon Curley at hun venter barn sammen med en mann hun avskyr. Når hun nekter å navngi faren setter dette i gang et familie-drama som involverer hennes tre brødre, to søstre og foreldrene deres, sammen med arbeidsgivere og alle vennene hennes. Dette fører også til sladder i den lille byen hvor de bor. 


== Rollebesetning ==
Colm Meaney : Dessie Curley
Tina Kellegher : Sharon Curley
Ruth McCabe : Kay Curley
Brendan Gleeson: Lester
Karen Woodley: Yvonne Burgess
Dierdre O'Brien: Mary


== Referanser ==


== Eksterne lenker ==
(en) The Snapper på Internet Movie Database 
(no) The Snapper hos Filmfront 
(sv) The Snapper i Svensk Filmdatabas 
(fr) The Snapper på Allociné 
(nl) The Snapper på MovieMeter 
(en) The Snapper på AllMovie 
(en) The Snapper på Rotten Tomatoes
Thallium-drapet i Trondheim

Thallium-drapet i Trondheim var et giftdrap som fant sted i Trondheim i 1999 der en norsk ingeniør forgiftet sin tidligere kjæreste med det giftige tungmetallet thallium. Han ble dømt til 21 års fengsel for ugjerningen.
Tidlig på 1990-tallet innledet ingeniøren Terje Wiik og en nabokvinne et forhold. I januar 1999 ble kvinnen lagt inn på Regionsykehuset i Trondheim etter å ha hatt sterke smerter over en lengre periode, og legene påviste at hun var forgiftet av tungmetallet thallium. Politiet beslagla en flaske konjakk hjemme hos henne, og analysene påviste giften thallium. Den 1. februar samme år ble Wiik pågrepet og mistenkt for å ha noe med forgiftingen å gjøre. Han nektet først kjennskap til saken, men han ble varetektsfengslet dagen etter, da politiet fikk bekreftet at han hadde bestilt 125 gram thallium gjennom sin arbeidsgiver Statoil. Wiik erkjente så å ha forgiftet både brus og konjakk som ekskjæresten hadde drukket. Han hadde forgiftet henne ved minst tre anledninger. Forgiftingen skal har skjedd mellom juni 1998 og desember samme år. Kvinnen døde av forgiftningen den 17. februar 1999.
Wiik skal ha forklart i retten at han ikke ville drepe, bare få henne til å miste håret slik at hun ble mindre attraktiv for andre menn.


== Wiiks bakgrunn ==
Terje Wiik ble født i 1948 i Nordland. Han utdannet seg til maskiningeniør ved NTH i Trondheim. I 1983 begynte han å arbeide i Statoil.
Han var et høytstående medlem av Frimurerordenen (åttende grad).


== Dommen ==
I 2000 ble Wiik dømt til 21 års fengsel og 10 års sikring for drap. Han ble også dømt til å betale erstatning til offerets etterlatte. Begge døtrene er tilkjent 400 000 hver i oppreisningserstatning mens hennes foreldre ble tilkjent 150 000 kroner hver. Han anket dommen og fikk i 2004 straffen redusert til 21 års fengsel i Frostating lagmannsrett. Ifølge de rettsoppnevnte psykiatrisk sakkyndige Michael Setsaas og Andreas Hamnes, hadde Wiik alvorlige personlighetsforstyrrelser og «er hva folk flest kaller en psykopat». Han ble forsvart av Christian Wiig og Marit Forsnes i første rettsinnstans og av John Christian Elden under anken.I 2009 rømte han under en permisjon ved soning ved Ila landsfengsel, og dro til Strasbourg for å diskutere saken med saksbehandlere i Den europeiske menneskerettsdomstol. Som følge av dette ble han etterlyst over hele landet. Han ble pågrepet av politiet den 21. september i Kristiansand da han kom tilbake til Norge fra Hirtshals med båt.29. mai 2013 ble han prøveløslatt, etter å ha sonet 14 år av straffen. I 2014 måtte han imidlertid inn og sone resten av straffen etter å ha brutt vilkårene for prøveløslatelse. Han ble pågrepet og fraktet til fengselet etter at han nektet å følge med politiet og forskanset seg med en pistol i sin egen leilighet i 16 timer.


== Referanser ==
Svarthalssvane

Svarthalssvane (Cygnus melancoryphus) er et søramerikansk medlem av andefamilien Anatidae.
Hannfuglene blir 115–140 cm og 4,5–6,7 kg, hunnfuglene 102–124 cm og 3,5–4,4 kg. De hekker ved ferskvannssjøer og næringen består av akvatisk vegetasjon og virvelløse dyr.


== Referanser ==


== Eksterne lenker ==
(en) Svarthalssvane – oversikt og omtale av artene i WORMS-databasen 
(en) Svarthalssvane i Global Biodiversity Information Facility 
(en) Svarthalssvane hos ITIS 
(en) Svarthalssvane hos NCBI 
(en) Kategori:Cygnus melancoryphus – bilder, video eller lyd på Wikimedia Commons 
(en) Cygnus melancoryphus – galleri av bilder, video eller lyd på Wikimedia Commons 
Cygnus melancoryphus – detaljert informasjon på Wikispecies
Fuzzylogikk

Fuzzylogikk innebærer at man baserer avgjørelser på «godt nok»- eller «nær nok»-vurderinger. Det finnes mange former for fuzzylogikk og mange ulike algoritmer for å beregne nærhet.
Et eksempel er innen navnematching. En person som heter Petter Hansen kan feilaktig registreres som Peter Hansen eller Petter Hanssen. Dermed kan dubletter i registrere oppstå, og man får behov for å slå sammen variasjoner av ett individ. Nå er kun navn en svak indikasjon alene, men om man vet feks alder og adresse også øker sannsynligheten for match.
I fuzzylogikk ville man feks kunne slå sammen dobbeltregistreringer på personer med samme eller nesten samme navn, gitt at alder og adresse eller nesten samme adresse stemmer.


== Se også ==
Fuzzymatching
Anne Merete Steensland

Anne Merete «Menne» Steensland (født 3. februar 1953) er en norsk forretningskvinne. 
Steensland er medlem av bedriftsforsamlingen i Norsk Hydro ASA. Hun er også styremedlem i en rekke firmaer innen shipping, eiendom og finans. Steensland er medeier i Stavanger Aftenblad, SR-Bank og Sandnes Sparebank, og har rekke eiendommer i Stavanger.Anne Merete Steensland er datter av skipsmegler Inge Steensland.


== Referanser ==
Sigrid Syvertsen

Sigrid Marie Syvertsen (født 15. mai 1885 i Tønsberg, død 21. desember 1974) var en norsk typograf, politiker og kvinneaktivist.Som utdannet typograf var hun organisert og ble med i Arbeiderpartiets kvinneforening. Fra 1917 til 1923 var hun forretningsfører i Arbeiderpartiets kvindeforbund. Fra 1919 var hun også redaktør for forbundets blad Arbeiderkvinden. Da partiet i 1923 omorganiserte kvinnearbeidet og etablerte eget kvinnesekretariat direkte under partiets sentralstyre, ble Syvertsen sekretariat-formann. 
For Arbeiderpartiet satt hun 1919–1959 i Oslo bystyre. Syvertsen var i styret for Oslo Samvirkelag og satt i sentralstyret for NKL 1929–1950.


== Utgivelser ==
Arbeiderpartiets kvindebevægelse i Norge (1934).  Med Thina Thorleifsen.
Kvinner i strid (1960).  Også med T. Thorleifsen.


== Utmerkelser ==
Den 1. St. Hallvard-medaljen 1956
Kongens fortjenstmedalje i gull 23. juli 1956 


== Referanser ==
DS «Romsdal» (1889)

DS «Romsdal», senere DS «Fjørtoft» var i perioden 1889-1955 en lokalrutebåt i fart i Møre og Romsdal.


== DS «Romsdal» ==
1889: Levert fra Akers mek. værksted, Oslo (byggenr. 120)  som lokalrutebåt «Romsdal» til Søndmøre Dampskibsselskab, Ålesund. Satt inn i postrute mellom Ålesund-Molde- Eide i Romsdal.
1894: Ommålt etter nye måleregler: brt:139
1904: Ny kjele installert ved Bergen Mek. Verksteder, Bergen. 32 nhk, 188 ihk
191x: Ommålt.  brt:138.  Maskinkraften ommålt til 32 nhk, 176 ihk
1. juni 1920: Eierselskapet fusjonerte inn i Møre Fylkes Ruteselskap, Molde. Fortsatte i samme rute.
November 1924: Postruten Ålesund-Molde-Eide i Romsdal ble nedlagt da Raumabanen åpnet. «Romsdal» ble da satt inn i ulike lokalruter. Gikk bla. en tid mellom Kristiansund N og fjordene på Nordmøre.
1934: Ommålt.  brt:139
23. april 1940: Kong Haakon og medlemmer av regjeringen ble evakuert fra Åndalsnes til Molde via Åfarnes med DS «Romsdal» etter den tyske invasjonen av Norge.
23. mars 1945: «Romsdal» gikk i rute ved Eggesbønes på Sunnmøre, da allierte fly fra Banff Strike Wing gikk til angrep. Flyene var 46 Mosquitoer fra Banff med ti Mustanger fra Peterhead som eskorte. Ombord på «Romsdal» omkom én passasjer, mens tre besetningsmedlemmer og fire passasjerer ble skadet. Fiskefartøy(?) «Norden», norsk lasteskip «Lysaker» i Sandshamn og tyske lasteskip «Inga Essberger» og «Rotenfels» i Steinvik i Dalsfjorden ble også angrepet.
1945: Reparert.
1947: Rederiets navn endret til Møre og Romsdal Fylkesbåtar, Molde.


== DS «Fjørtoft» ==
September 1948: Omdøpt «Fjørtoft».
November 1955: Solgt til Br. Anda, Hundvåg i Stavanger for opphugging.
Mai 1965: Slettet fra norsk register.


== Referanser ==


== Kilder ==
Jens Chr. Egenæs
www.mrf.no
Axel van Eesbeeck
Per Skaugstad
Axel Kühn / Marine News
Skuddpremie

Skuddpremie er fellesnavn for belønninger fra det offentlige for avliving av «skadevilt».
Det var tidligere ofte et kommunalt anliggende å felle mest mulig rødrev, villmink, jerv og andre predatorer, som enten tok husdyr, eller reduserte mengden jaktvilt, som hare og skogsfugl. Også kråke og skjære har blitt regnet med. Flere av artene en før ga skuddpremie for, er nå fredet.
Vanlig måte å kreve skuddpremie på, var ved å legge fram en avhogd fot eller to som bevis for fellingen.


== Eksterne lenker ==
Viltlovens §51 (skuddpremier) – Lovdata
Falklandssmett

Falklandssmett (Troglodytes cobbi) er en art i gjerdesmettfamilien. Arten er monotypisk og endemisk for noen av småøyene rundt Falklandsøyene i Sør-Atlanteren.


== Taksonomi ==
Falklandssmetten blir av og til regnet som konspesifikk med hussmett (T. aedon), clarionsmett (T. tanneri) og cozumelsmett (T. beani).


== Biologi ==
Falklandssmett blir cirka 13–14 cm lang og veier typisk 17–20 g. Kjønnene er ganske like, men ungfugler har noe sterkere utfarging enn de voksne.


== Inndeling ==
Inndelingen følger HBW Alive og er i henhold til Kroodsma & Brewer (2020). Eventuelle norske navn i parentes er uavklarte.

Passeriformes, spurvefugler
Passerida, sangfugler
Certhioidea
Tichodromidae, murkryperfamilien
Sittidae, spettmeisfamilien
Certhiidae, trekryperfamilien
Polioptilidae, myggsmettfamilien
Troglodytidae, gjerdesmettfamilien
Salpinctes,
Microcerculus,
Catherpes,
Hylorchilus,
Odontorchilus,
Ferminia,
Troglodytes
T. pacificus, barsmett
T. hiemalis, gransmett
T. troglodytes, gjerdesmett
T. tanneri, clarionsmett
T. aedon, hussmett
T. beani, (cozumelsmett? uavklart navn)
T. cobbi, falklandssmett
T. rufociliatus, rustbrynsmett
T. ochraceus, okersmett
T. solstitialis, andessmett
T. monticola, santamartasmett
T. rufulus, tepuissmett (tepuismett)
T. sissonii, socorrosmett
Thryorchilus,
Cistothorus,
Thryothorus,
Thryomanes,
Campylorhynchus,
Pheugopedius,
Thryophilus,
Cinnycerthia,
Cantorchilus,
Uropsila,
Henicorhina,
Cyphorhinus,


== Referanser ==


== Eksterne lenker ==
(en) falklandssmett i Encyclopedia of Life 
(en) falklandssmett i Global Biodiversity Information Facility 
(no) falklandssmett hos Artsdatabanken 
(en) falklandssmett hos ITIS 
(en) falklandssmett hos NCBI 
(en) Kategori:Troglodytes cobbi – bilder, video eller lyd på Wikimedia Commons 
Troglodytes cobbi – detaljert informasjon på Wikispecies
Ian Bel

Ian Bel eller Kristian Abel  er en norsk indiemusiker. Han har utgitt albumene Limelight i 2005 og Dubious Believer i 2006. Albumene ble utgitt på UNO Record Company Norway og distribuert via MUDI.


== Referanser ==


== Eksterne lenker ==
Offisielt nettsted 
(en) Ian Bel på Discogs 
(en) Ian Bel på Spotify 
(no) Ian Bel på Rockipedia
Liste over stortingsrepresentanter 2009–2013

Liste over alle stortingsrepresentanter i perioden 2009 til 2013. Listen omfatter alle som ble valgt til Stortinget ved stortingsvalget 2009, 14. september 2009.Det er totalt 169 representanter, fordelt på 64 til Arbeiderpartiet, 41 til Fremskrittspartiet, 30 til Høyre, 11 til Sosialistisk Venstreparti, 11 til Senterpartiet, 10 til Kristelig Folkeparti, og 2 til Venstre. Det velges 150 distriktsmandater i tillegg til ett utjevningsmandat fra hvert fylke (i alt 19). I henhold til Grunnlovens paragraf 68, tiltrer de nye stortingsrepresentantene den første «søgnedagen» (virkedagen) i oktober, altså torsdag 1. oktober 2009.
Gjennomsnittsalderen til stortingsrepresentantene ved tiltredelse var 47 år. Senterpartiets representanter var de yngste, med en gjennomsnittsalder på 38 år, mens Venstres representanter var de eldste, med 50 år i snitt. Yngste representant var Mette Hanekamhaug (Frp) fra Møre og Romsdal, født 4. juni 1987 (23 år ved tiltredelse), mens den eldste var Arne L. Haugen (Ap) fra Sør-Trøndelag, født 25. juli 1939 (71 år ved tiltredelse). Se fordeling etter alder for hvert parti her.
Den fylkesvise oversikten nedenfor følger samme rekkefølge og alfabetiseringsprinsipp (som Agder, Vest) som representantenes plassering i stortingssalen. Listen viser derfor også partienes oppslutning i det enkelte fylke, ved at den første representanten i hvert fylke kommer fra det partiet som fikk flest stemmer i fylket. Deretter følger representantene etter den beregningsmetode som brukes. Ved norske stortingsvalg brukes en modifisert versjon av St. Laguës metode; dette forklarer også hvorfor representantene fra det enkelte fylke ikke er samlet partivis.
Navn på representanter markert med rosa farge er utjevningsmandater.


== Referanser ==


== Eksterne lenker ==
Stortingets møtende representanter 2009-2013, fra nettsiden til Stortinget
Alice Brown

Alice Regina Brown (født 20. september 1960 i Jackson, Mississippi) er en amerikansk tidligere sprinter. Karrierens høydepunkt er sølvmedaljen på 100 meter i OL 1984 i Los Angeles, med tiden 11,13 s.
I det samme mesterskaper vant hun gullmedalje på 4 x 100 meter, på tiden 41,60, over et sekund foran toer Canada. Nytt gull ble det på kortstafetten under Seoul-OL 1988, denne gang foran Øst-Tyskland. 


== Referanser ==


== Eksterne lenker ==
(en) Alice Brown – Olympics.com 
(en) Alice Brown – Olympic.org 
(en) Alice Brown – Olympedia 
(en) Alice Brown – Sports-Reference (OL-resultater – arkivert) 
(en) Alice Brown – World Athletics 
(en) Alice Brown – Track and Field Statistics
Chandra Cheeseborough

Chandra Danette Cheeseborough (født 10. januar 1959 i Jacksonville, Florida) er en amerikansk tidligere friidrettsutøver (sprinter), best kjent for suksessen på hjemmebane under OL 1984 i Los Angeles. 


== Karriere ==
Hun var tidlig en lovende sprinter, og allerede som 16-åring satte hun amerikansk rekord på 200 meter, da hun vant øvelsen under de Panamerikanske leker i 1975 på tiden 22,77. I 1976 under det nasjonale mesterskapet løp hun 100 meter på 11,13 og satte dermed ny amerikansk juniorrekord. 
Gjennombruddet på 400 meter kom i 1984, med to amerikanske rekorder på distansen, og sølv under OL på hjemmebane. Tiden 49,05 i OL-finalen ble karrierens raskeste. Cheeseborough ble samtidig historisk med å ta gull på både 4 x 100 meter og 4 x 400 meter. Hun ble dermed den første som vant begge stafettene i et OL. 


=== Personlige rekorder ===
200 m – 21,99 (1983)
400 m – 49,05 (1984)


== Eksterne lenker ==
(en) Chandra Cheeseborough – Olympics.com 
(en) Chandra Cheeseborough – Olympic.org 
(en) Chandra Cheeseborough – Olympedia 
(en) Chandra Cheeseborough – Sports-Reference (OL-resultater – arkivert) 
(en) Chandra Cheeseborough – Florida Sports Hall of Fame 
(en) Chandra Cheeseborough – Tennessee Sports Hall of Fame 
(en) Chandra Cheeseborough – World Athletics 
(en) Chandra Cheeseborough – National Track & Field Hall of Fame 
(en) Chandra Cheeseborough – Track and Field Statistics
Kim Gallagher

Kim Ann Gallagher (født 11. juni 1964 i Philadelphia, død 18. november 2002 i Oreland) var en amerikansk  friidrettsutøver, best kjent for medaljene på 800 meter i to påfølgende OL (1984 og 1988).
Under OL på hjemmebane i 1984 tok hun sølv bak rumenske Doina Melinte. Fire år senere, etter karrierens raskeste løp, 1.56.91, ble det bronsemedalje etter østtyskerne Sigrun Wodars (vinner) og Christine Wachtel.
Gallagher døde i 2002 av kreft.


== Referanser ==


== Eksterne lenker ==
(en) Kim Gallagher – Olympics.com 
(en) Kim Gallagher – Olympic.org 
(en) Kim Gallagher – Olympedia 
(en) Kim Gallagher – Sports-Reference (OL-resultater – arkivert) 
(en) Kim Gallagher – World Athletics 
(en) Kim Gallagher – Track and Field Statistics
Rebellion (Sonic Syndicate-EP)

Rebellion er navnet på den kommende EP-en til det svenske melodic death metal-bandet Sonic Syndicate. Det kommer til å være den første utgivelsen fra bandet med deres nye vokalist, Nathan J. Biggs. EP-en vil bli sluppet den 6. november 2009 og kommer til å inneholde to helt nye sanger fra bandet. Det antas at de andre sangene (hvis det er) kommer til å være live-innspillinger eller ny-innspilte versjoner av deres gamle sanger sammen med deres nye sanger.
Den første singelen, «Burn This City», blir sluppet 25. september 2009.


== Sporliste ==
«Burn This City» – 3:32
«Rebellion In Nightmareland» – 4:16
Fița Lovin

Fița Lovin (født 14. januar 1951 i Braniștea, Galați) er en rumensk tidligere friidrettsutøver (mellomdistanseløper), best kjent for å ha vunnet bronsemedalje på 800 meter under OL 1984 i Los Angeles. Hun har også sølvmedalje på 1500 meter fra innendørs-VM 1985.


== Personlige rekorder ==
800 m – 1.56.67 (1980)
1500 m – 4.03.46 (1985)


== Referanser ==


== Eksterne lenker ==
(de) Fița Lovin – Munzinger Sportsarchiv 
(en) Fița Lovin – Olympedia 
(en) Fița Lovin – Sports-Reference (OL-resultater – arkivert) 
(en) Fița Lovin – World Athletics 
(en) Fița Lovin – Track and Field Statistics
Wendy Smith-Sly

Wendy Smith-Sly (født 5. november 1959 i Hampton, London) er en britisk tidligere friidrettsutøver som hovedsakelig konkurrerte på 3000 meter. Karrierens desiderte høydepunkt var sølvmedaljen fra distansen under OL 1984 i Los Angeles.


== Referanser ==


== Eksterne lenker ==
(en) Wendy Smith-Sly – Olympics.com 
(en) Wendy Smith-Sly – Olympic.org 
(en) Wendy Smith-Sly – Olympedia 
(en) Wendy Smith-Sly – Sports-Reference (OL-resultater – arkivert) 
(en) Wendy Smith-Sly – Commonwealth Games Federation 
(en) Wendy Smith-Sly – World Athletics 
(en) Wendy Smith-Sly – Track and Field Statistics
Lynn Williams (friidrettsutøver)

Lynn Williams (født 11. juli 1960 i Regina, Saskatchewan) er en canadisk tidligere mellomdistanseløper som hovedsakelig konkurrerte på 3000 meter.
Karrierens desiderte høydepunkt var bronsemedaljen fra distansen i OL 1984 i Los Angeles.
Fire år senere kom hun på femteplass på 1500 meter i OL i Seoul.


== Referanser ==


== Eksterne lenker ==
(en) Lynn Williams – Olympics.com 
(en) Lynn Williams – Olympic.org 
(en) Lynn Williams – Olympedia 
(en) Lynn Williams – Sports-Reference (OL-resultater – arkivert) 
(en) Lynn Williams – Canadian Olympic Committee 
(en) Lynn Williams – Commonwealth Games Federation 
(en) Lynn Williams – World Athletics 
(en) Lynn Williams – Track and Field Statistics
Perilestidae

Perilestidae er en gruppe av øyenstikkere som hører til gruppen vannymfer (Zygoptera).


== Utseende ==
Små (ca. 50 mm lange), spinkle vannymfer. De kjennes lettest på at bakkroppen er svært lang og tynn og når langt bakenfor vingespissene. Vingene er klare og har en markert "stilk" ved roten, nær spissen et markert, men kort vingemerke. Larvene er temmelig slanke med lange, spinkle bein og avrundede gjelleblader.


== Levevis ==
Perilestidae lever i tropisk regnskog i Sør- og Mellom-Amerika.


== Systematisk inndeling ==

ordenen øyenstikkere, (Odonata)
delgruppe vannymfer (Zygoptera)
overfamilie   metallvannymfer, (Lestoidea)
familien Perilestidae Tillyard & Fraser, 1938
slekten Nubiolestes Fraser, 1945 – bare én art fra Vest-Afrika
Nubiolestes diotima (Schmidt, 1943)
slekten Perilestes Hagen, 1862
Perilestes attenuatus Selys, 1886
Perilestes bispinus Kimmins, 1958
Perilestes fragilis Hagen, 1862
Perilestes gracilimus Kennedy, 1941
Perilestes kahli Williamson & Williamson, 1924
Perilestes minor Williamson & Williamson, 1924
Perilestes solutus Williamson & Williamson, 1924
slekten Perissolestes Kennedy, 1941
Perissolestes aculeatus Kennedy, 1941
Perissolestes castor (Kennedy, 1937)
Perissolestes cornutus (Selys, 1886)
Perissolestes flinti DeMarmels, 1989
Perissolestes guianensis (Williamson & Williamson, 1924)
Perissolestes klugi Kennedy, 1941
Perissolestes magdalenae (Williamson & Williamson, 1924)
Perissolestes paprzyckii Kennedy, 1941
Perissolestes pollux (Kennedy, 1937)
Perissolestes remotus (Williamson & Williamson, 1924)
Perissolestes remus Kennedy, 1941
Perissolestes romulus Kennedy, 1941


== Kilder ==
Heckman, C.W. (2008) Encyclopedia of South American Aquatic Insects. Odonata - Zygoptera. [1]


== Eksterne lenker ==
(en) Perilestidae i Encyclopedia of Life 
(en) Perilestidae i Global Biodiversity Information Facility 
(en) Perilestidae hos Fossilworks 
(en) Perilestidae hos ITIS 
(en) Perilestidae hos NCBI 
(en) Kategori:Perilestidae – bilder, video eller lyd på Wikimedia Commons 
Perilestidae – detaljert informasjon på Wikispecies 
www.nhm.uio.no/norodo/  – Et norskspråklig nettsted om norske øyenstikkere.
Bilde av Perissolestes paprzyckii
Foto av to arter
Benita Fitzgerald

Benita Fitzgerald-Brown (født 6. juli 1961 i Warrenton, Virginia) er en amerikansk tidligere friidrettsutøver som hovedsakelig konkurrerte på 100 meter hekk.
Karrierens desiderte høydepunkt er gullmedaljen på korthekken fra OL 1984 på hjemmebane. Hun løp på den nokså ordinære tiden 12.84 s, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, så det holdt til gull med 0.04 s foran forhåndsfavoritten Shirley Strong.


== Referanser ==


== Eksterne lenker ==
(de) Benita Fitzgerald – Munzinger Sportsarchiv 
(en) Benita Fitzgerald – Olympedia 
(en) Benita Fitzgerald – Sports-Reference (OL-resultater – arkivert) 
(en) Benita Fitzgerald – databaseOlympics.com (arkivert) 
(en) Benita Fitzgerald – Virginia Sports Hall of Fame 
(en) Benita Fitzgerald – World Athletics 
(en) Benita Fitzgerald – Track and Field Statistics